ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
হিং এবং জাফরান চাষ বৃদ্ধি করতে উদ্যোগ
এধরনের গুণমানসম্পন্ন ফসল উৎপাদনের জন্য দেশীয় প্রযুক্তিতে টিস্যু-কালচার ল্যাব গড়ে তোলা হবে
নতুন দিল্লি, ৯ জুন, ২০২০
জাফরান এবং হিং, বিশ্বের সবচেয়ে মূল্যবান মশলা হিসেবে পরিগনিত হয় এবং অনাদিকাল থেকেই ভারতীয় খাবারে এর ব্যবহার হয়ে আসছে। ভারতে, জাফরানের বার্ষিক চাহিদা বছরে ১০০টন হলেও প্রতি বছর এর গড় উৎপাদন মাত্র ৬-৭ টনের মতো। তাই প্রচুর পরিমাণ জাফরান আমদানী করতে হয়। অন্যদিকে ভারতে হিং উৎপন্ন হয় না এবং বর্তমানে আফগানিস্তান,ইরান এবং উজবেকিস্তান থেকে প্রায় ৬০০ কোটি টাকা মূল্যের ১২০০ টন কাঁচা হিং আমদানী করা হয়।
ভারতে এই দুটি মশলার উৎপাদন বাড়াতে হিমালয়ান বায়োরিসোর্স টেকনোলজি  এবং হিমাচল প্রদেশ সরকারের কৃষি বিভাগ পারস্পরিকভাবে কৌশলগত ও বাস্তবায়নের জন্য অংশীদারিত্ব গড়ে তুলেছে। এই উদ্যোগের ফলে, হিমাচল প্রদেশের কৃষিক্ষেত্রে আয় বৃদ্ধি, জীবিকা নির্বাহ এবং গ্রামোন্নয়নের মাধ্যমে প্রচুর আয় হবে বলে আশা করা হচ্ছে। এই উন্নয়নের সুবিধার্থে, সম্ভাব্য কৃষক ও কৃষি বিভাগের আধিকারিকদের সক্ষমতা বৃদ্ধি, দক্ষতা বিকাশ এবং অন্যান্য সম্প্রসারণ কার্যক্রমের মাধ্যমে উদ্ভাবন স্থানান্তর করার মতো বিভিন্ন পদক্ষেপ গ্রহণ করা হবে।
এই ফসলের বেশীমাত্রায় উৎপাদন, আমদানীর পরিমাণ হ্রাস করবে। সিএসআইআর-আইএইচবিটি কৃষকদের প্রযুক্তিগত জ্ঞান সরবরাহ করবে, রাজ্যের কৃষি বিভাগের আধিকারিকদের ও কৃষকদের প্রশিক্ষণ দেবে এবং যথাক্রমে রাজ্যে জাফরান এবং হিংয়ের কন্দমূল ও বীজ উৎপাদন কেন্দ্র স্থাপন করবে বলে আই এইচ বি টির ডিরেক্টর ডঃ সঞ্জয় কুমার জানান।
বর্তমানে জম্মু ও কাশ্মীরের প্রায় ২৮২৫ হেক্টর জমিতে জাফরানের চাষ করা হয়। আইএইচবিটি জাফরানের উৎপাদনের প্রযুক্তির বিকাশ ঘটিয়েছে এবং হিমাচল প্রদেশ এবং উত্তরাখণ্ডের অপ্রচলিত অঞ্চলে এর চাষ শুরু করেছে। এই প্রতিষ্ঠান রোগ-মুক্ত কন্দমূল উৎপাদনের জন্য টিস্যু-কালচার প্রোটোকল বা কৃত্রিমভাবে উদ্ভিদ কলা তৈরী করার নিয়মবিধি তৈরি করেছে।
পালামপুরের এই প্রতিষ্ঠানটি নয়াদিল্লির ন্যাশনাল ব্যুরো অফ প্লান্ট জেনেটিক রিসোর্সেস  এর মাধ্যমে ইরান থেকে ছ রকমের হিং নিয়ে এসে ভারতীয় অবস্থার সামঞ্জস্য রেখে এর উৎপাদন বিধি তৈরী করেছে। উল্লেখ্য, একটি বহুবর্ষজীবী উদ্ভিদ এবং এটি রোপণের পাঁচ বছর পর থেকে শিকড় থেকে ওলিও-গাম রজন তৈরি করে। একে শীতল মরুভূমি অঞ্চলে ঢালু জমিতে চাষ করা যেতে পারে।
প্রকল্পের লক্ষ্যমাত্রা অর্জনের জন্য প্রযুক্তিগত সহায়তা প্রদানের পাশাপাশি জাফরান উৎপাদন ক্ষেত্রগুলির প্রযুক্তিগত তদারকিও করা হবে বলে ডঃ কুমার জানান। কৃষকদের সঙ্গে নিয়মিত ভাবে সরাসরি যোগাযোগ রাখা হবে। আগামী পাঁচ বছরে রাজ্যের মোট ৭৫০ একর জমিতে এই ফসলের চাষ হবে বলে, ডাঃ কুমার জানান।
হিমাচল প্রদেশ সরকারের, কৃষি দপ্তরের ডিরেক্টর ডঃ এ আর কে কৌণ্ডাল বলেন যে এই প্রকল্পটির মাধ্যমে কৃষকদের জীবিকার সুযোগ বৃদ্ধি পাবে এবং তাদের জীবনযাত্রার মানোন্নয়ন ঘটবে এবং একইসঙ্গে এতে রাজ্য ও দেশ উপকৃত হবে।
এই ফসলের গুণগতমানের উন্নয়নের পাশাপাশি বৃহৎ মাত্রায় উৎপাদনের লক্ষ্যে একটি অত্যাধুনিক টিস্যু-কালচার ল্যাব বা কৃত্রিমভাবে উদ্ভিদকলা বিকাশের জন্য গবেষনাগার প্রতিষ্ঠিত হবে।
(CG/TG
নির্বাচনকমিশন
বিভিন্ন রাজ্যে রাজ্য বিধান পরিষদে উপ-নির্বাচন
নয়াদিল্লি, ৯ সেপ্টেম্বর, ২০২১
বিভিন্ন রাজ্যে বিধান পরিষদে ছয়টি শূণ্যপদ তৈরি হয়েছে। এর মধ্যে পশ্চিমবঙ্গেও একটি রয়েছে। পশ্চিমবঙ্গ রাজ্য বিধানসভার সদস্য শ্রী মানস রঞ্জন ভুঁঞা বিধান পরিষদের সদস্যপদ থেকে ইস্তফা দিলে পদটি গত ৬ মে শূণ্য হয়। অবশ্য এই পদের মেয়াদ ছিল ২০২৩-এর ১৮ অক্টোবর পর্যন্ত। এই প্রেক্ষিতে কমিশন পশ্চিমবঙ্গ সহ বাকি ছয়টি রাজ্যে বিধান পরিষদের শূণ্য ছয়টি পদে উপ-নির্বাচনের সিদ্ধান্ত নিয়েছে। সেই অনুসারে কমিশন উপ-নির্বাচনের দিনক্ষণ ঘোষণা করেছে।
কমিশনের পক্ষ থেকে জানানো হয়েছে, বিধান পরিষদের এই শূণ্যপদে নির্বাচনের জন্য আগামী ১৫ সেপ্টেম্বর  বিজ্ঞপ্তি জারি করা হবে। মনোনয়নপত্র জমা দেওয়ার শেষ তারিখ ২২ সেপ্টেম্বর । জমা পড়া মনোনয়নপত্রগুলি খতিয়ে দেখা হবে পরদিন অর্থাৎ, ২৩ সেপ্টেম্বর । মনোনয়নপত্র প্রত্যাহারের শেষ দিন ২৭ সেপ্টেম্বর । নির্বাচনের দিন স্থির হয়েছে আগামী ৪ অক্টোবর । ভোটগ্রহণ হবে সকাল ৯টা থেকে বিকেল ৪টা পর্যন্ত। সেদিনই বিকেল ৫টা থেকে ভোটগণনা শুরু হবে। যাবতীয় নির্বাচনী প্রক্রিয়া আগামী ৬ অক্টোবরের  মধ্যে শেষ করতে হবে।
বিধান পরিষদের সদস্যপদে মনোনয়নের জন্য নির্বাচন কমিশনের পক্ষ থেকে কোভিড-১৯ সম্পর্কিত বিস্তারিত নীতি-নির্দেশিকা ইতিমধ্যেই জারি করা হয়েছে। এই নীতি-নির্দেশিকা গত ৪ সেপ্টেম্বর এক প্রেস নোট দিয়ে প্রকাশ করা হয়। বিস্তারিত নীতি-নির্দেশিকা নিম্নলিখিত লিঙ্কে দেওয়া রয়েছে -
https://eci.gov.in/files/file/13681-schedule-to-fill-casual-vacancy-and-adjourned-poll-in-the-assembly-constituencies-regarding/
ওই ছয়টি রাজ্যের মুখ্য সচিবদের এই নির্বাচনের জন্য একজন করে উচ্চপদস্থ আধিকারিক নিয়োগের নির্দেশ দেওয়া হয়েছে। এই আধিকারিকরা উপ-নির্বাচনের যাবতীয় বন্দোবস্ত করার পাশাপাশি কোভিড-১৯ বিধি-নিষেধগুলি মেনে চলা হচ্ছে কিনা তা সুনিশ্চিত করবেন।
CG/BD/DM/
(Visitor Counter : 117
অর্থমন্ত্রক
বড়বাজারে একটি দোকান থেকে প্রায় ৪ কোটি ৫১ লক্ষ টাকার বিদেশী সোনা উদ্ধার
কলকাতা, ২২ জুন, ২০২২
মঙ্গলবার রাতে কাস্টমস দপ্তর প্রায় ৪ কোটি ৫১ লক্ষ টাকার ৯০২০.৪৬ গ্রাম ওজনের বিদেশী সোনা আটক ও উদ্ধার করেছে। একটি বিশেষ সূত্রে খবর পেয়ে কাস্টমস-এর গোয়েন্দারা অ্যাসিস্ট্যান্ট কমিশনার শ্রী সত্যজিৎ মন্ডলের নেতৃত্বে বড়বাজারের একটি দোকানে তল্লাশী চালিয়ে এই সোনার সন্ধান পান।
SSS/SKD/NS
(Visitor Counter : 13
যুবওক্রীড়াবিষয়কমন্ত্রক
টোকিও অলিম্পিকে মন্ত্রী পর্যায়ের কোনও প্রতিনিধিদল যাবে না
টোকিও-তে ভারতীয় দূতাবাসে লজিস্টিক সাপোর্টের জন্য অলিম্পিক মিশন সেল গড়ে তোলা হচ্ছে
নয়াদিল্লি, ১১ জুন, ২০২১
টোকিও অলিম্পিক ২০২০’তে ভারতীয় দল ও খেলোয়াড়দের অংশগ্রহণের বিষয়টি নিয়মিতভাবে পর্যালোচনা করা হচ্ছে। মন্ত্রক সিদ্ধান্ত নিয়েছে, ভারতীয় দলের সঙ্গে খেলোয়াড়দের পাশাপাশি, পর্যাপ্ত সংখ্যায় প্রশিক্ষক, চিকিৎসক, ফিজিওথেরাপিস্ট সহ অতিরিক্ত সহায়ক কর্মীদের পাঠানো হবে। তবে, খেলোয়াড়, প্রশিক্ষক এবং সহায়ক কর্মী বাদে অন্য কোনও ব্যক্তির টোকিও অলিম্পিকে ভারতীয় দলের সঙ্গে যাওয়ার বিষয়টি প্রোটোকল অনুযায়ী বিবেচনা করে দেখা হবে। এই প্রেক্ষিতে সিদ্ধান্ত হয়েছে যে, টোকিও অলিম্পিকে মন্ত্রী পর্যায়ের কোনও প্রতিনিধিদল পাঠানো হবে না।
এদিকে টোকিওগামী ভারতীয় দলের জন্য সবরকম লজিস্টিক সহায়তা দিতে টোকিও-তে ভারতীয় দূতাবাসে একটি অলিম্পিক মিশন সেল গড়ে তোলা হচ্ছে। ভারতীয় দলের সবসদস্যকে সম্ভাব্য সবরকম সুযোগ-সুবিধা দিতে এই সেল গঠনের সিদ্ধান্ত হয়েছে।
CG/BD/SB
(Visitor Counter : 98
প্রধানমন্ত্রীরদপ্তর
প্রধানমন্ত্রী ফসল বিমা যোজনার প্রভাব দেখে সন্তোষ প্রকাশ প্রধানমন্ত্রীর
নয়াদিল্লি, ১১ এপ্রিল, ২০২৩
প্রধানমন্ত্রী শ্রী নরেন্দ্র মোদী প্রধানমন্ত্রী ফসল বিমা যোজনার প্রভাব দেখে সন্তোষ প্রকাশ করেছেন। তিনি বলেছেন, এই প্রধানমন্ত্রী ফসল বিমা যোজনা কৃষক ভাই-বোনেদের মুখে হাসি ফুটিয়ে তুলেছে।
রাজ্যসভার সংসদ শ্রী রাম চন্দর জাংড়া একটি ট্যুইটে প্রধানমন্ত্রী ফসল বিমা যোজনার সুবিধাগুলির কথা জানান।
রাজ্যসভার সাংসদের ট্যুইটের প্রত্যুত্তরে প্রধানমন্ত্রী বলেন, “প্রধানমন্ত্রী ফসল বিমা যোজনা কৃষক ভাই ও বোনেদের মুখে হাসি ফুটিয়েছে। এরচেয়ে বড় খুশি আর কী হতে পারে”!
PG/AB/SB
(
প্রধানমন্ত্রীরদপ্তর
সংসদের শীতকালীন অধিবেশনের প্রাক্কালে প্রধানমন্ত্রীর প্রেস বিবৃতি
নয়াদিল্লি, ১৭ নভেম্বর, ২০১৯
নমস্কার বন্ধুগণ, ২০১৯ সালের এটি সর্বশেষ অধিবেশন, আর এটি অত্যন্ত গুরুত্বপূর্ণ অধিবেশনও বটে। কারণ রাজ্যসভার ক্ষেত্রে এটি ২৫০ তম অধিবেশন। ২৫০টি অধিবেশনের নিজস্ব যাত্রাপথের প্রেরণাদায়ক স্মৃতিমালা নিয়ে রাজ্যসভার এই ২৫০তম অধিবেশন শুরু হচ্ছে। তেমনি, এই অধিবেশন চলাকালীন সময়ের মধ্যে ২৬ তারিখ আমাদের সংবিধান দিবস পালিত হবে। এবছর আমাদের সংবিধানের ৭০ তম বর্ষপূর্তি, এই সংবিধান দেশের একতা, অখণ্ডতা, ভারতের বৈচিত্র্য, ভারতের সৌন্দর্যকে নিজের মধ্যে ধারণ করে রেখেছে আর দেশের জন্যে এটি চালিকাশক্তি।সংবিধানের৭০তমবর্ষপূর্তিবিষয়টিই, এই সংসদের মাধ্যমে দেশবাসীর জন্যে একটি জাগৃতির সুযোগ গড়ে তুলতে পারে। গত কয়েকদিন ধরে প্রায় সমস্ত রাজনৈতিক দলের নেতাদের সঙ্গে সাক্ষাতের সৌভাগ্য হয়েছে। সেজন্যে আমার মনে হয়, এবারের অধিবেশনও একটি সফল অধিবেশনে পরিণত হবে, যেমন বিগত অধিবেশনে নতুন সরকার গঠনের পর সমস্ত দলের সহযোগিতার ফলে, প্রত্যেক মাননীয় সাংসদের সহযোগিতার ফলে, প্রত্যেকের সক্রিয় ইতিবাচক ভূমিকার ফলে বিগত অধিবেশনটি সাফল্যে পরিপূর্ণ হয়ে উঠেছিল। আর একথা আমার সার্বজনিক রূপে গর্বের সঙ্গে বলা উচিত যে এই সাফল্য সরকারের নয়, এই সাফল্য ট্রেজারি বেঞ্চের নয়, এই সাফল্য গোটা সংসদের, আর প্রত্যেক সাংসদ এর কৃতিত্বের অংশীদার, আর সেজন্যে আমি আরেকবার তাঁদের ইতিবাচক ভূমিকার জন্যে সমস্ত সাংসদদের প্রতি কৃতজ্ঞতা জানাই আর আশা করি যে, এবারের অধিবেশনও দেশের উন্নয়নযাত্রাকে, দেশকে গতি প্রদানে, বিশ্ব যে দ্রুত গতিতে এগিয়ে চলেছে, তাঁদের সঙ্গে পা মিলিয়ে এগুনোর সামর্থ্য আমরা আমাদের সংসদের মাধ্যমে তুলে ধরবো। আমরা সমস্ত বিষয়ে খোলাখুলি বিতর্ক চাই। ভাল বিতর্কের প্রয়োজন রয়েছে। বক্তব্য রাখার সময়, বিতর্কের সময় এবং আলোচনার সময়, প্রত্যেকেই নিজেদের বুদ্ধিশক্তিকে বেশি করে প্রয়োগ করবেন। প্রত্যেকে সংসদের আলোচনাকে সমৃদ্ধ করে তুলতে অবদান রাখবেন, আর তা থেকে যে অমৃত উঠে আসবে তা দেশের উজ্জ্বল ভবিষ্যতের জন্যে কাজে লাগবে। সেজন্যে, আজ সকল সাংসদদের শুভেচ্ছা জানিয়ে আপনাদের সবাইকে অনেক অনেক ধন্যবাদ জানাই।
SSS/SB/SB
(Visitor Counter : 42
প্রধানমন্ত্রীরদপ্তর
অ্যামাজনের প্রেসিডেন্ট ও সিইও অ্যান্ড্রু আর জ্যাসির সঙ্গে প্রধানমন্ত্রীর বৈঠক
নতুন দিল্লি, ২৪জুন, ২০২৩
প্রধানমন্ত্রী শ্রী নরেন্দ্র মোদী ওয়াশিংটন ডিসিতে 23 জুন, 2023-এ অ্যামাজনের প্রেসিডেন্ট ও সিইও অ্যান্ড্রু আর জ্যাসির সাথে দেখা করেন।
প্রধানমন্ত্রী ও জ্যাসি ই-কমার্সের বিষয়ে আলোচনা করেন। তারা ভারতের লজিস্টিক ক্ষেত্রে অ্যামাজনের সঙ্গে আরও সহযোগিতার সম্ভাবনা নিয়েও মতবিনিময় করেছেন।
ভারতে অতি ক্ষুদ্র, ক্ষুদ্র ও মাঝারি শিল্পোদ্যোগ- এমএসএমই-গুলির ডিজিটাইজেশনে অ্যামাজনের উদ্যোগকে প্রধানমন্ত্রী স্বাগত জানান।
CG/SD/SKD/
(
উপ-রাষ্ট্রপতিরসচিবালয়
রাখী বন্ধনের প্রাক্কালে দেশবাসীকে শুভেচ্ছা উপরাষ্ট্রপতির
নয়াদিল্লী, ৩ আগস্ট, ২০২০
উপরাষ্ট্রপতি শ্রী এম ভেঙ্কাইয়া নাইডু রাখী বন্ধনের প্রাক্কালে দেশবাসীকে শুভেচ্ছা জানিয়েছেন।
এক বার্তায় উপরাষ্ট্রপতি বলেছেন- ‘আমি রাখী বন্ধনের শুভ অনুষ্ঠান উপলক্ষ্যে দেশবাসীকে শুভেচ্ছা ও অভিনন্দন জানাচ্ছি।
সারা ভারত এবং বিশ্বজুড়ে ভাই-বোনেদের মধ্যে পবিত্র বন্ধনের সম্মানে এই রাখী বন্ধন দিবস উদযাপিত হয়। এই উৎসবটি প্রেম ও স্নেহের দৃঢ় বন্ধনকে সুনিশ্চিত করে। ভাই ও বোনেদের মধ্যে সুসম্পর্কে আবদ্ধ করে।
এই পবিত্র অনুষ্ঠান উপলক্ষ্যে আসুন আমরা আমাদের সমাজের নারীদের চিরাচরিত মর্যাদা ও সম্মান বজায় রাখার সংকল্প করি এবং নারীদের প্রকৃত ক্ষমতায়ণের দিকে এগিয়ে যেতে সাহায্য করি।
আশা করি এই উৎসব আমাদের দেশে শান্তি, সম্প্রীতি, সমৃদ্ধি নিয়ে আসবে।’
(CG/SS/NS
উপ-রাষ্ট্রপতিরসচিবালয়
উপরাষ্ট্রপতি স্টেম- সম্পর্কিত কর্মসংস্থানে লিঙ্গ বৈষম্য কমিয়ে আনার আহ্বান জানিয়েছেন
নতুন দিল্লি, ০৫ জানুয়ারি, ২০২১
উপরাষ্ট্রপতি শ্রী এম ভেঙ্কাইয়া নাইডু কর্মসংস্থানের ক্ষেত্রে লিঙ্গ বৈষম্য কমিয়ে আনার ওপর গুরুত্ব আরোপ করেছেন। চেন্নাইয়ের ইনস্টিটিউট অফ মেডিক্যাল সাইন্সেস- এর আজ এক সভায় তিনি জানান, ভারতে স্টেম অর্থাৎ সায়েন্স, টেকনোলজি, ইঞ্জিনিয়ারিং এন্ড ম্যাথামেটিক্স- এ মহিলা স্নাতকের সংখ্যা প্রায় ৪০ শতাংশ। যা সারা বিশ্বে সর্বোচ্চ। অথচ কর্মসংস্থানের ক্ষেত্রে এর পরিমান মাত্র ১৪ শতাংশ। এর আরও অগ্রগতি প্রয়োজন।
উপ রাষ্ট্রপতি তার ভাষণে বলেন সরকার আইআইটি গুলিতে ছাত্রীদের ভর্তির সুযোগ করে দিতে বিশেষ উদ্যোগ নেওয়ায় ২০১৬ সালে যেখানে ওই সব শিক্ষাপ্রতিষ্ঠানে মাত্র ৮ শতাংশ ছাত্রী ভর্তি হতো বর্তমানে তা বেড়ে হয়েছে ২০ শতাংশ।
মহিলা বিজ্ঞানীদের অংশগ্রহণ নিয়ে বিজ্ঞান ও প্রযুক্তি বিভাগ বিশেষ উদ্যোগ নেওয়ায় উপরাষ্ট্রপতি সন্তোষ প্রকাশ করেন। বিজ্ঞান ও গণিতকে মহিলারা যাতে পেশা হিসেবে গ্রহণ করতে পারে সে চেষ্টা করা প্রয়োজন বলে তিনি মন্তব্য করেন। মহিলা বিজ্ঞানী এবং বিজ্ঞান নিয়ে পড়া ছাত্রীদের সপ্রশংস স্বীকৃতি দেওয়ার কথা উল্লেখ করেন।
তিনি বলেন, আঞ্চলিক ভাষায় প্রযুক্তিগত পাঠক্রম চালু করার প্রয়োজন। আই আই টির মত শিক্ষা প্রতিষ্ঠানগুলি দূরশিক্ষা পাঠক্রমের প্রসারণের ক্ষেত্রে আগ্রহী হওয়ায় উপরাষ্ট্রপতি আনন্দ প্রকাশ করেন।
বিজ্ঞানের বিষয় গুলি আঞ্চলিক ভাষার মাধ্যমে পড়ানোর ব্যবস্থা হলে তা অধ্যায়ন করতে ছাত্র-ছাত্রীদের বিশেষ সুবিধা হবে বলে উপরাষ্ট্রপতি জানান। তিনি বলেন, অনেক ভাষা শেখার সাথে সাথে মাতৃভাষাকে সবচেয়ে বেশি প্রাধান্য দেওয়া উচিত।
গণিতের গুরুত্বের বিষয়টি অগ্রাধিকার দিয়ে বিশিষ্ট গণিতজ্ঞ শ্রীনিবাস রামানুজমের অবদানের কথা তিনি উল্লেখ করেন। উপরাষ্ট্রপতি বলেন, শিশুদের মধ্যে লুকিয়ে থাকা প্রতিভার বিকাশ ঘটানো গুরুত্বপূর্ণ বিষয়।
দেশে তৈরি করোনা ভ্যাকসিন নিয়ে আসার ক্ষেত্রে অবদানের জন্য বিজ্ঞানীদের তিনি বাহবা জানান। তিনি বলেন বিজ্ঞানীদের এমনকি তরুণ বিজ্ঞানীদের একনিষ্ঠ প্রচেষ্টায় ভ্যাকসিন তৈরি সম্ভব হয়েছে।
দেশের নতুন শিক্ষানীতির সম্পূর্ণ সুযোগ গ্রহণ করে ছাত্র-ছাত্রীদের ভবিষ্যৎ গড়ে তোলার প্রতি তিনি গুরুত্ব আরোপ করেন।
উপরাষ্ট্রপতি এদিন ভার্চুয়াল মোডে চেন্নাইয়ের ইনস্টিটিউট অফ ম্যাথমেটিক্যাল সায়েন্সেসের নতুন রেসিডেন্সিয়াল উইং ও নোডাল সেন্টারের উদ্বোধন করেন।
নীতি আয়োগ
নিতি অয়োগনা শীন্দুনা ৮শুবা গভর্নর কাউন্সিল মীফম পাংথোক্লগনি
‘ভিক্সিৎ ভারত@ 2047: তিম ইন্দিয়াগী থৌদাং’ হায়বসিনা গভর্নর কাউন্সিল মীফমগী থিম্নি
‘ভিক্সিৎ ভারত@ 2047: তিম ইন্দিয়াগী থৌদাং’ হায়বা থিমদা মে ২৭,২০২৩দা নিউ দিল্লিগী প্রগাতি মৈদান্দা লৈবা নিউ কনভেন্সন সেন্তরদা নিতি অয়োগনা শীন্দুনা ৮শুবা গভর্নর কাউন্সিল মীফম পাংথোক্লগনি।
নোংম চুপ্না পাংথোক্কদৌরিবা মীফম অদুদা থিম ৮দা খন্ন-নৈনগনি, থিমশিং অদুদি  ভিক্সিৎ ভারত@ 2047,  এম.এস.এম.ই চাউখৎহনবা,  ইনফ্রস্ত্রকচর অমসুং ইনভেস্তমেন্ত,  চৎন-কাংলোনশিং মশিং হন্থহনবা,  নুপীশিংদা শক্তি পীবা.  হকশেল অমসুং মচি ওইবা চীঞ্জাক,  স্কিল দিবলপমেন্ত,  চাউখৎ-থৌরাং অমসুং সোসিএল ইনফ্রাস্ত্রকচরগী গাতি শক্তিনি।
মীফম অদুদা রাজ্যশিংগী চীফ মিনিস্তরশিং, য়ু.তিশিংগী লেপ্তনেন্ত গভর্নরশিং, এক্স-ওফিসিও মেম্বরশিং ওইবা য়ুনিয়ন মিনিস্তরশিং, নিতি অয়োগকী ভাইস চিয়ারমেন অমসুং মেম্বরশিং শরুক য়াগনি। নিতি অয়োগকী চিয়ারমেন ওইনা, প্রধান মন্ত্রীনা মীফম অদুগী মপু ওইগনি।
৮শুবা গভর্নর কাউন্সিল মীফমগী শেম-শাবা ওইনা, জনুৱারি ২০২৩দা ২শুবা চীফ সেক্রেতরিশিংগী মীফম পাংথোক্তুনা থিমশিং খন্ন-নৈনখ্রে। মীফম অদুদা হিরম কয়াগী অখঙ-অহৈশিং শরুক য়াগনি। প্রধান মন্ত্রী শরুক য়াখিবা ২শুবা চীফ সেক্রেতেরিশিংগী মীফমদা ভারত সরকারগী খনগৎলবা সেক্রেতেরিশিং অমসুং রাজ্যশিং/য়ু.তিশিংগী চীফ সেক্রেতেরিশিং শরুক য়াখি অমসুং থিমশিংগী খ্বাইদগী ফবা থবকশিং অমসুং থৌশিলশিং খন্নখি।
মালেমদা খ্বাইদগী চাউবা মঙাশুবা ইকোনোমি ওইনা অমসুং মীশিং খ্বাইদগী য়াম্বা লৈবাক ওইনা, ভারত শেন-থুম চাউখৎপগী লম্বীদা চৎলি অমসুং মসিনা মথং চহি ২৫দা লৈবাক অসিগী পান্দম ফংনবা হোৎনগনি। হিরম অসিগী মতাংদা, ২০৪৭ ফাওবগী মনুংদা চাউখৎলবা ভারত অমা ওইনবা লম্বী শেম্নবা তিম ইন্দিয়া ওইনা কেন্দ্র অমসুং রাজ্য পুন্না থবক তৌমিন্ননবা লম্বী অমা শেম্নবা ৮শুবা গভর্নর কাউন্সিল মীফম্না খুদোংচাবা অমা পীরগনি। মীফম অসিনা মালেমগী থাক্তা অমসুং ভারতকী খুন্নাই অমসুং শেন্মিৎলোন চাউখৎপদা অমসুং অওনবা পুরকপদা মরুওইবা থৌদাং অমা লৌগনি।
ভারতনা জি-২০গী প্রসিদেন্ত ওইরিবা অসিগী শরুক অমা ওইনা ৮শুবা গভর্নর কাউন্সিল মীফমশু পাংথোক্লি। ভারতকী জি-২০গী পান্দম ‘মালেম অমা, ইমুং অমা, তুংলমচৎ অমা’ না লৈবাক অসিগী সভেত্যগী গুনশিং ফোঙদোকলি। চাউখৎপগী পান্দম অসি ফংনবা হোৎনবদা সেন্তর অমসুং রাজ্যশিংনা শিঙথানিঙাই ওইবা থৌদাং অমা লৌরি।
ভারত চাউখৎপা হায়বসি রাজ্যশিং চাউখৎপগা অচেৎপা মরী লৈনৈ। ৭৬শুবা নিংতম্বা নুমিৎতা প্রধান মন্ত্রীনা পীখিবা মহাক্কী ৱারোলদা হায়খি, “ঐখোয়গী রাজ্যশিং চাউখৎপা মতমদা, ভারত চাউখৎলি”। মসি মথং ক্বাতর সেঞ্চুরিদা ভারতকী অপুনবা চাউখৎপা অমসুং তুংগী পান্দমগী লমজিং মৈরা ওইগনি। মসিগী পান্দম অসি ফংনবা সেন্তর অমসুং রাজ্যশিং মতেং পাংনবা হেনগৎহন্দুনা ‘ভিক্সিৎ ভারত@ 2047 গী পান্দম ফংনবা হোৎনবদা ৮শুবা গভর্নর কাউন্সিল মীফম্না মফম অমা পীরগনি।
কৃষিমন্ত্রক
পরিপক্ক খোসা না ছাড়ানো নারকেলের জন্য ন্যূনতম সহায়ক মূল্য ঘোষণা করেছে সরকার
নয়াদিল্লি, ২৩ জুন, ২০২০
কেন্দ্রীয় সরকার পরিপক্ক খোসা না ছাড়ানো নারকেলের ন্যূনতম সহয়ক মূল্য গত বছরের তুলনায় ৫.০২ শতাংশ বৃদ্ধি করেছে। গত বছর ক্যুইন্টাল পিছু পরিপক্ক খোসা না ছাড়ানো নারকেলের দাম ছিল ২,৫৭১ টাকা। চলতি বছরে সরকার ক্যুইন্টাল পিছু এর দাম করেছে ২,৭০০ টাকা।
কেন্দ্রীয় কৃষি ও কৃষককল্যাণ, গ্রামোন্নয়ন এবং পঞ্চায়েতী রাজ মন্ত্রী শ্রী নরেন্দ্র সিং তোমর একথা জানিয়ে বলছেন, দেশের কৃষকরা যাতে সব ধরনের ফসলের সঠিক সহায়ক মূল্য পান তার জন্য প্রধানমন্ত্রী শ্রী নরেন্দ্র মোদী সর্বতো প্রয়াস চালিয়ে গেছেন। খোসা না ছাড়ানো এই নারকেলের সহায়ক মূল্য বৃদ্ধির ফলে লক্ষ লক্ষ নারকেল চাষী উপকৃত হবেন।
শ্রী তোমর আরও বলেন, যদিও যে নারকেলের শাঁস কারখানায় যাওয়ার জন্য তৈরি তার ন্যূনতম সহায়ক মূল্য ক্যুইন্টাল পিছু ৯,৯৬০ টাকা ঘোষণা করা করেছে সরকার। পরিপক্ক না ছাড়ানো নারকেলের ন্যূনতম সহায়ক মূল্য বৃদ্ধির সুফল পাবেন কৃষকেরা।এতে প্রান্তিক কৃষকরা উপকৃত হবেন। করোনা মহামারীর মধ্যে এই চাষের সঙ্গে যুক্ত কৃষকদের সরকারের এই পদক্ষেপ কিছুটা স্বস্তি এনে দেবে।
(CG/SS/DM
স্বরাষ্ট্র মন্ত্রক
কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ নতুন দিল্লিতে চরম বামপন্থা সমস্যার পর্যালোচনা বৈঠকের পৌরোহিত্য করেছেন
নতুন দিল্লি, ২৬শে সেপ্টেম্বর, ২০২১
কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ আজ নতুন দিল্লিতে চরম বামপন্থা সমস্যার পর্যালোচনা বৈঠকের পৌরোহিত্য করেছেন। বৈঠকে কেন্দ্রীয় গ্রামোন্নয়ন ও পঞ্চায়েতী রাজ মন্ত্রী শ্রী গিরিরাজ সিং, উপজাতি বিষয়ক মন্ত্রী শ্রী অর্জুন মুন্ডা, যোগাযোগ, তথ্য প্রযুক্তি ও রেল মন্ত্রী শ্রী অশ্বিনী বৈষ্ণব, সড়ক পরিবহণ ও মহাসড়ক প্রতিমন্ত্রী জেনারেল ভি কে সিং, কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই, বিহার, ওডিশা, মহারাষ্ট্র, তেলেঙ্গানা, মধ্যপ্রদেশে ও ঝাড়খন্ডের মুখ্যমন্ত্রী, অন্ধ্রপ্রদেশের স্বরাষ্ট্র মন্ত্রী, ছত্তিশগড়, পশ্চিমবঙ্গ ও কেরালার পদস্থ আধিকারিক, কেন্দ্রীয় স্বরাষ্ট্র সচিব এবং কেন্দ্রীয় সশস্ত্র বাহিনীর উর্দ্ধতন কর্মকর্তারা উপস্থিত ছিলেন।
শ্রী শাহ বলেন, প্রধানমন্ত্রী শ্রী নরেন্দ্র মোদীর নেতৃত্বে কেন্দ্র চরম বামপন্থা অধ্যুষিত অঞ্চলে উন্নয়নের জন্য দায়বদ্ধ। সংশ্লিষ্ট অঞ্চলগুলিতে কেন্দ্র ও রাজ্যের যৌথ উদ্যোগে পরিস্থিতির অনেকটা উন্নতি হয়েছে। এই সব এলাকায় নাশকতামূলক তৎপরতা ২৩ শতাংশ এবং মৃত্যুর হার ২১ শতাংশ হ্রাস পেয়েছে। শ্রী শাহ বলেন, দীর্ঘ কয়েক দশকের সংঘাতের পর এই প্রথম মৃত্যুর সংখ্য়া ২০০র নিচে নেমেছে। যা বিরাট সাফল্য।
চরম বামপন্থার সমস্যা থেকে পুরোপুরি বেরিয়ে আসতে না পারলে দেশের সার্বিক উন্নয়ন সম্ভব নয়। একই সঙ্গে সংশ্লিষ্ট রাজ্যগুলিতে উন্নয়ন বাধা প্রাপ্ত হয়। যে সব রাজ্যে কেন্দ্রীয় সশস্ত্র পুলিশ বাহিনী মোতায়েন করা হয়েছে, প্রধানমন্ত্রী , সেখানে রাজ্যগুলির দেয় অর্থের পরিমাণ কমানোর মতো গুরুত্বপূর্ণ সিদ্ধান্ত নিয়েছেন। এর ফলে এই সব রাজ্যগুলিকে ২০১৮ – ১৯ অর্থ বর্ষের থেকে ২০১৯ – ২০ অর্থ বর্ষে প্রায় ২৯০০ কোটি টাকা কম ব্যয় করতে হচ্ছে। কেন্দ্র, দু ভাবে সমস্যার সমাধানের চেষ্টা করছে। যারা অস্ত্র ছেড়ে গণতান্ত্রিক ব্যবস্থায় ফিরে আসতে চান, তাদের স্বাগত জানানো হচ্ছে। কিন্তু যারা অস্ত্র ছাড়ছেন না এবং নিরীহ ব্যক্তি ও পুলিশের ওপর হামলা চালাচ্ছে, তাদের একই পদ্ধতিতে জবাব দেওয়া হচ্ছে।
সংশ্লিষ্ট অঞ্চলে স্বাধীনতার ছয় দশক পরেও অসন্তোষের মূল কারণ ছিল উন্নয়নের অভাব। কিন্তু বর্তমানে প্রধানমন্ত্রীর নেতৃত্বে ঐ সব অঞ্চলে উন্নয়নের কাজে গতি আসায় নকশালরা বুঝতে পেরেছে নিরীহ মানুষদের বিভ্রান্ত করা সহজ হবে না। এর ফলে ঐ সব অঞ্চলে নিরবচ্ছিন্ন উন্নয়ন সম্ভব। বিগত ৪০ বছরে সংশ্লিষ্ট এলাকায় ১৬,০০০ এর বেশি সাধারণ মানুষ প্রাণ হারিয়েছেন। এখন পরিস্থিতি বদলানোর জন্য প্রয়োজনীয় সিদ্ধান্ত নিতে হবে। কেন্দ্র, সম্প্রতি বেশ কিছু জঙ্গী সংগঠনের সদস্যদের আত্মসমর্পণ করে সমাজের মূল স্রোতে ফিরিয়ে আনতে পেরেছে। একাজে উত্তর পূর্বাঞ্চলে বিশেষ সাফল্য পাওয়া গেছে। চরম বামপন্থীদের আয়ের উৎস বন্ধ করার ক্ষেত্রে বিশেষ উদ্যোগ নেওয়া হয়েছে।
পরিস্থিতির উন্নতি হওয়ায় ২০১৮র এপ্রিল মাসে নিরাপত্তা সংক্রান্ত ক্ষেত্রে বিশেষ ব্যয় করতে হয়, এধরণের জেলার সংখ্যা ১২৬ থেকে কমিয়ে ৯০ করা হয়েছে। ২০২১ এর জুলাইয়ে এই সংখ্যা কমে হয়েছে ৭০। চরম বামপন্থী অধ্যুষিত জেলার সংখ্যাও ২০১৮র এপ্রিলে ৩৫ থেকে কমিয়ে হয়েছে ৩০। পরবর্তীতে ২০২১ এর জুলাই মাসে এই সংখ্যা ২৫শে নেমে এসেছে।
সিপিআই  গোষ্ঠীর এলাকা সম্প্রসারণের চেষ্টাকে আটকানো হয়েছে। বর্তমানে ৮টি জেলাকে সঙ্কটপূর্ণ বলে চিহ্নিত করা হয়েছে। চরম বামপন্থার বিরুদ্ধে লড়াই এখন গুরুত্বপূর্ণ অবস্থায় আছে। সরকার, আশা করে খুব শীঘ্রই পরিস্থিতির আরো উন্নতি হবে।
CG/CB/SFS
(Visitor Counter : 183
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চলে প্রকল্পগুলির বিষয়ে পর্যালোচনা
নয়াদিল্লি, ০৪ ফেব্রুয়ারি, ২০২১
নীতি আয়োগ ১৭টি বিষয়-ভিত্তিক ক্ষেত্রে পৃথক পৃথক ভাবে ১৭টি গোষ্ঠী গঠন করেছে। সুশীল সমাজের সংগঠন, কেন্দ্রীয় মন্ত্রক/দপ্তরের সদস্যদের নিয়ে এই গোষ্ঠী গঠিত হয়েছে। এই গোষ্ঠী ১৭টি ক্ষেত্রে কাজ পরিচালন করার পাশাপাশি উপযুক্ত কর্মপরিকল্পনা গ্রহণ করবে। চতুর্দশ অর্থ কমিশনের প্রস্তাবিত প্রকল্পগুলি বাস্তবায়নে যথাযথ উদ্যোগ নেবে। এই প্রকল্পগুলি মূলত উত্তর-পূর্বাঞ্চল উন্নয়ন মন্ত্রকের দ্বারা অনুমোদিত হয়েছে।
কোভিড-১৯ মহামারী পরিস্থিতিতে সরকার আত্মনির্ভর ভারত অভিযানের কথা ঘোষণা করেছে। এর মূল উদ্দেশ্যই হ’ল দেশকে আত্মনির্ভর করে তোলা এবং স্থানীয় উৎপাদিত সামগ্রী ও স্থানীয় বাজারের ওপর বিশেষ জোর দেওয়া। এর পাশাপাশি, আত্মনির্ভর ভারত রোজগার যোজনা, অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির জন্য জরুরি ভিত্তিতে ঋণদান প্রকল্প চালু করা, প্রধানমন্ত্রী আবাস যোজনা – নগর এবং প্রধানমন্ত্রী গরিব কল্যাণ যোজনার সুবিধা চালু করা হয়েছে। কোভিড-১৯ পরিস্থিতির জন্য প্রতিনিয়ত উত্তর-পূর্বাঞ্চল উন্নয়ন মন্ত্রক সংশ্লিষ্ট দপ্তর ও মন্ত্রকের সঙ্গে সমন্বয় বজায় রেখে চলেছে এবং পর্যালোচনা করছে। উত্তর-পূর্বাঞ্চলের রাজ্যগুলি সমস্যা জর্জরিত মানুষের সুবিধার্থে মন্ত্রক উত্তর-পূর্বের ৮টি রাজ্যের জন্য কোভিড-১৯ অতিমারী মোকাবিলায় ২৫ কোটি টাকা বরাদ্দ করেছে। স্বাস্থ্য ক্ষেত্রে ৫টি প্রকল্পের জন্য ১৯৩.৩২ কোটি টাকা বরাদ্দ হয়েছে অরুণাচল প্রদেশ, আসাম, মেঘালয়, মিজোরাম এবং নাগাল্যান্ডের জন্য। উত্তর-পূর্বাঞ্চল বিশেষ পরিকাঠামো উন্নয়ন প্রকল্পের আওতায় এই অর্থ বরাদ্দ করা হয়েছে। এমনকি, ওষুধ সরবরাহ ক্ষেত্রে উদ্ভূত সমস্যা এবং করোনা পরীক্ষা পরিকাঠামো গঠনের জন্য যথাযথ সাহায্যার্থে উত্তর-পূর্বাঞ্চল উন্নয়ন মন্ত্রক সংশ্লিষ্ট কেন্দ্রীয় মন্ত্রক/দপ্তরের সঙ্গে যোগাযোগ বজায় রেখে চলেছে ।
রাজ্যসভায় আজ এক প্রশ্নের লিখিত জবাবে একথা জানান উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণঅভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং।
প্রধানমন্ত্রীরদপ্তর
কুলগুরু স্বামী রাজর্ষি মুনির প্রয়াণে প্রধানমন্ত্রীর দুঃখপ্রকাশ
নয়াদিল্লি, ৩০ আগস্ট, ২০২২
লাকুসিস পরম্পরার কুলগুরু স্বামী রাজর্ষি মুনির প্রয়াণে প্রধানমন্ত্রী শ্রী নরেন্দ্র মোদী গভীর দুঃখপ্রকাশ করেছেন। বছরের পর বছর যোগ চর্চার ক্ষেত্রে তাঁর অনন্য অবদানের কথা প্রধানমন্ত্রী স্মরণ করেন। তাঁর বিদেহী আত্মার শান্তি কামনা করে প্রধানমন্ত্রী তাঁর শোকসন্তপ্ত অনুগামীদের প্রতি সমবেদনা জানিয়েছেন।
প্রধানমন্ত্রী এক ট্যুইট বার্তায় বলেন:
“লাকুসিস পরম্পরার কুলগুরু স্বামী রাজর্ষি মুনির প্রয়াণে আমি গভীরভাবে শোকাহত। বছরের পর বছর যোগ চর্চায় তিনি এক অনন্য কীর্তি রেখে গেছেন। আমি তাঁর বিদেহী আত্মার শান্তি কামনা করি এবং তাঁর শোকসন্তপ্ত অনুগামীদের সমবেদনা জানাই।”
PG/AB/NS
(
স্বাস্থ্যওপরিবারকল্যাণমন্ত্রক
ন্যাশনাল অ্যাকাডেমি অফ মেডিকেল সায়েন্সেসের ৬২তম প্রতিষ্ঠা দিবস উদযাপন অনুষ্ঠানে ডাঃ মনসুখ মান্ডভিয়া
নতুন দিল্লি, ২১ এপ্রিল, ২০২২
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়া আজ এখানে ন্যাশনাল অ্যাকাডেমি অফ মেডিকেল সায়েন্সেসের -এর ৬২তম প্রতিষ্ঠা দিবস উদযাপন অনুষ্ঠানে ভাষণ দেন। এই উপলক্ষে নীতি আয়োগের ভাইস চেয়ারম্যান ডঃ রাজীব কুমার, এনএএমএস-এর সভাপতি ডাঃ এস কে সারিন, সহ-সভাপতি ডাঃ আর দয়াল এবং প্রাক্তন সভাপতি ডাঃ এস সি গোপাল উপস্থিত ছিলেন।
এনএএমএস প্রতিষ্ঠানকে তার ৬২তম প্রতিষ্ঠা দিবসের শুভেচ্ছা জানিয়ে ডাঃ মান্ডভিয়া সন্তোষপ্রকাশ করেন যে, এই অনুষ্ঠানে বিশ্বের ২০টির বেশি মর্যাদাপূর্ণ প্রতিষ্ঠান সামিল হয়েছে।
ভারতের কল্যাণে ইতিবাচক অবদান রাখার জন্য প্রতিষ্ঠানটির প্রশংসা করে ডাঃ মান্ডভিয়া বলেন, ভারতের কাছে কখনই মানব সম্পদ বা প্রতিভার অভাব ছিল না। আমাদের কেবল আত্মবিশ্বাসী হয়ে উঠতে হবে। তিনি অনুষ্ঠানে উপস্থিত সকলকে আত্মবিশ্বাসের সঙ্গে সম্পূর্ণ দেশীয় পদ্ধতিতে গবেষণাধর্মী কাজকর্ম এগিয়ে নিয়ে যাওয়ার পরামর্শ দেন। তিনি আরও বলেন, এখন সময় এসেছে আয়ুর্বেদ ও যোগের মত সম্পূর্ণ দেশীয় চিকিৎসা পদ্ধতিগুলিকে আধুনিক চিকিৎসা পদ্ধতির সঙ্গে যুক্ত করার। এজন্য তিনি গবেষণা ও উদ্ভাবনের ওপর আরও বেশি অগ্রাধিকার দেওয়ার কথা বলেন।
কোভিড মহামারীর সময় ভারতের স্বাস্থ্য পরিষেবা ব্যবস্থায় যে অগ্রগতি লক্ষ্য করা গেছে সে সম্পর্কে ডাঃ মান্ডভিয়া বলেন, আমরা কেবল কোভিড-১৯ টিকা উদ্ভাবনই করিনি, সেই সঙ্গে তা উৎপাদন এবং বিদেশে রপ্তানিও করছি। কোভিড-১৯ পরিস্থিতি মোকাবিলায় ভারতের কৌশল সম্পর্কেও সন্দেহ প্রকাশ করা হয়েছিল। কিন্তু, আমরা না কেবল মহামারী পরিস্থিতি দক্ষতার সঙ্গে মোকাবিলা করেছি, সেইসঙ্গে আমাদের সেরা পন্থা-পদ্ধতিগুলি বিশ্বের সঙ্গে ভাগ করে নিয়েছি।
ডাঃ মান্ডভিয়া এই প্রতিষ্ঠান ও তার গবেষকদের বেসরকারি ক্ষেত্রের সঙ্গে গবেষণা ও উদ্ভাবনী কাজকর্মে সহযোগিতার পরামর্শ দেন। দেশে স্বাস্থ্য ব্যবস্থার মানোন্নয়নে অনুষ্ঠানে উপস্থিত সকলের কাছ থেকে তিনি প্রস্তাব আহ্বান করেন।
এই উপলক্ষে কেন্দ্রীয় স্বাস্থ্য মন্ত্রী ন্যাশনাল অ্যাকাডেমি অফ মেডিকেল সায়েন্সেসের যাত্রাপথ সম্পর্কিত একটি পুস্তক প্রকাশ করেন।
CG/BD/AS/
(Visitor Counter : 68